मिजोरम में Covid-19 के सात नए मामले, कुल मामले 2,157 हुए
मिजोरम में कोविड-19 के सात नए मामले सामने आने के बाद राज्य में संक्रमण के मामले बढ़कर 2,157 हो गए। आधिकारिक बयान के अनुसार सात नए मामलों में से तीन आइजोल जिले और चार ममित जिले में सामने आए।
आइजोल: मिजोरम में कोविड-19 के सात नए मामले सामने आने के बाद राज्य में संक्रमण के मामले बढ़कर 2,157 हो गए। आधिकारिक बयान के अनुसार सात नए मामलों में से तीन आइजोल जिले और चार ममित जिले में सामने आए। उसने कहा कि ये सभी लोग असम, बिहार, पश्चिम बंगाल और त्रिपुरा से लौटे थे। सभी की हालत खतरे से बाहर हैं और इनमें कोरोना वायरस संक्रमण का कोई लक्षण नहीं है। इनकी उम्र 22 से 60 वर्ष के बीच है।बयान के अनुसार मिजोरम में अभी 220 मरीजों का कोरोना वायरस का इलाज जारी है और 1,937 लोग संक्रमण मुक्त हो चुके हैं। राज्य में मरीजों के ठीक होने की दर 89.80 प्रतिशत है। मिजोरम में इस घातक वायरस से मौत का अभी कोई मामला सामने नहीं आया है।स्वास्थ्य विभाग के अनुसार यहां अभी तक कुल 85,701 नमूनों की कोविड-19 की जांच की गई है।